CELEX: 62014TN0592
Language: da
Date: 2014-08-11 00:00:00
Title: Sag T-592/14: Sag anlagt den 11. august 2014 — Makhlouf mod Rådet

13.10.2014   
            
            
               DA
            
            
               Den Europæiske Unions Tidende
            
            
               C 361/16
            
         Sag anlagt den 11. august 2014 — Makhlouf mod Rådet
   (Sag T-592/14)
   2014/C 361/22
   Processprog: fransk
   
      Parter
   
   
      Sagsøger: Ehab Makhlouf (Damaskus, Syrien) (ved advokaterne E. Ruchat og C. Cornet d’Elzius)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Sagsøgerens søgsmål fremmes til realitetsbehandling og tages til følge.
            
         
               —
            
            
               Det fastslås følgelig, at Den Europæiske Union skal erstatte hele den af sagsøgeren lidte skade med et beløb på 10  000 EUR.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Med det første anbringende har sagsøgeren gjort gældende, at de omtvistede foranstaltninger er ulovlige, for så vidt som de (i) tilsidesætter begrundelsespligten i henhold til artikel 296 TEUF og artikel 41 i Den Europæiske Unions charter om grundlæggende rettigheder, og (ii) krænker sagsøgerens ejendomsret som fastsat i artikel 1 i tillægsprotokol nr. 1 til konventionen til beskyttelse af menneskerettigheder og grundlæggende frihedsrettigheder (herefter »EMRK«) og artikel 17 i Den Europæiske Unions charter om grundlæggende rettigheder og sagsøgerens ret til beskyttelse af ære og omdømme som fastsat i EMRK’s artikel 8 og 10.
            
         
               2.
            
            
               Med det andet anbringende har sagsøgeren gjort gældende, at der består en direkte årsagsforbindelse mellem den skade, han har lidt, og de foranstaltninger, som Rådet for Den Europæiske Union har truffet.
            
         
               3.
            
            
               Med det tredje anbringende har sagsøgeren subsidiært gjort gældende, at der findes en ordning for objektivt ansvar for Den Europæiske Union.